Meil on suur rõõm teatada, et Eestisse on jõudnud lohesurfi maailmas uus äge bränd nimega Big Blue Boards, mille asutajaliikmed ja disainerid on naised! Big Blue Boards keskendub spetsiaalselt naistele loodud lohesurfi varustuse disainimise ja tootmisega. Hetkel on tootmises vaid lohelauad, kuid 2018.aastal on plaanis turule tulla ka naistele mõeldud lohedega.
#000001
Big Blue Boards sortimendis on kaks täiesti erinevat naistele mõeldud lohelauda:
#000002
valge täispuidust Marlin, mis sobib eelkõige alustavale lohesurfarile ning on ideaalne esimeseks lohelauaks;
must karbonist Barracuda, mis ühildub ka boots’idega ja sobib juba edasijõudnud lohetajale, kes tahab enda trikid ja kiiruskatsed viia uuele tasemele!
#000003
Lisaks sellele, et lauad ise on disainitud naiste kehakaalule ja kehahoiakule vastavaks, on erilist tähelepanu pandud ka strapp’idele. Nimelt on strap’id disainitud naise jalakuju järgi ning enam ei ole ohtu, et väikese jalanumbri puhul laud choppy’ses vees alt ära kipub libisema, kuna lohelauaga kaasa tulnud strap’id ei võimalda kinnitust väiksemaks reguleerida. Big Blue Boards lohelaudade puhul on võimalus valida kahe erineva naistele disainitud strapp’ide suuruse vahel: S/M (vastab UK suurusele 4-7) ning L /XL (vastab UK suurusele 6-10), mis on mõlemad reguleeritavad ka väga pisikese jala jaoks.
#000005
Big Blue Boards brändi taga olevate naiste eesmärk on lihtne: nad soovivad kaasata veel rohkem naisi suurepärasesse lohesurfi sporti ning pakkuda rõõmu ja eduelamusi juba esimesest hetkest alates! Lisaks on brändi loojate jaoks oluline hoida ja kaitsta loodust, mistõttu on kõik tootmises kasutatavad materjalid võimalikult loodussõbralikud ning kogu ülejääk läheb ümbertöötlusesse ja uuesti käiku! Lisaks annetatakse 1% kasumist ookeaneid puhastavale organisatsioonile.
#000006
What you can read next
#000009